section_heading: TMK 2200
paragraph_text: 2003. godine ZET je naručio 70 novih niskopodnih tramvaja od konzorcija Crotram. Prvi je prototip isporučen svibnju 2005. godine. Tramvaj je klimatiziran i opremljen unutarnjim i vanjskim videonadzorom (umjesto retrovizora). Maksimalna brzina ovog tramvaja je 70km/h. Ovaj tramvaj ima oznaku TMK 2200 iako ga često nazivaju i NT 2200 (od niskopodni tramvaj). Posljednji, sedamdeseti tramvaj iz prve serije, isporučen je u svibnju 2007, a u lipnju iste godine potpisan je novi ugovor za još 70 tramvaja istog tipa.